Inleiding: In hierdie les gesels ons verder oor die boeke in die Nuwe Testament, die volgende afdeling is die Briewe aan die Gemeentes. Daar word bietjie oor die verskillende soorte pos gepraat wat mens kry, en watter belangrike is en watter doel elkeen het bv. advertensie pamflette, rekeninge en persoonlike briewe of kaartjies.
Die spesiale kaartjie wat die kinders gemaak het laat ons dink aan die briewe wat in die Bybel is. Hierdie briewe is aan kerke geskryf om vir hulle meer van God, Jesus en die Heilige Gees te vertel. Al is hierdie briewe lank terug vir kerke geskryf is dit belangrik vir ons om dit te lees, omdat ons daaruit kan leer.